Diari Oficial de la Generalitat Valenciana


Sumari del DOGV 4195, del 21-02-2002 (2002/1482)

RESOLUCIÓ de 13 de febrer de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional al Conveni de Col·laboració entre el Ministeri d'Agricultura, Pesca i Alimentació i la Comunitat Autònoma de València, pel qual es complementa el Conveni de Col·laboració subscrit per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/1482


Data del document
:   13-02-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * ramat
    * malaltia animal
    * cooperació administrativa
    * administració central

RESOLUCIÓ de 13 de febrer de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional al Conveni de Col·laboració entre el Ministeri d'Agricultura, Pesca i Alimentació i la Comunitat Autònoma de València, pel qual es complementa el Conveni de Col·laboració subscrit per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals. [2002/Q1482]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Generalitat Valenciana, el 22 de novembre de 2001, un Protocol Addicional al Conveni de Col·laboració entre el Ministeri d'Agricultura, Pesca i Alimentació i la Comunitat Autònoma de València, pel qual es complementa el Conveni de Col·laboració subscrit per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0072/2002, i que figura com a annex d'aquesta resolució.
  
València, 13 de febrer de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol Addicional al Conveni de Col·laboració entre el Ministeri d'Agricultura, Pesca i Alimentació i la Comunitat Autònoma de València, pel qual es complementa el Conveni de Col·laboració subscrit per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals
  
Madrid, 22 de novembre de 2001
  
Reunits
  
D'una part, el senyor Miguel Arias Cañete, ministre d'Agricultura, Pesca i Alimentació, en virtut del Reial Decret 561/2000, de 27 d'abril, d'acord amb les facultats que li atribueixen l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i l'article 6, en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la nova redacció feta en la Llei 4/1999, de 13 de gener.
  
I d'una altra, la senyora Maria Àngels Ramón-Llin i Martínez, consellera d'Agricultura, Pesca i Alimentació de la Generalitat Valenciana, en virtut del Decret 11/1999, de 22 de juliol, pel qual es disposa el seu nomenament, que actua conformement a les atribucions que li confereix el Decret 6/2000, de 22 de maig, pel qual se li assigna la titularitat de la conselleria, i fent ús de les atribucions que li han estat conferides per mitjà d'acord del Govern Valencià.
  
Ambdues parts, en l'exercici de les competències que tenen legalment atribuïdes, s'obliguen en els termes d'aquest document,
  
Exposen
  
Primer
  
Que amb data 18 de setembre de 2001, s'ha subscrit el Conveni de Col·laboració entre el Ministeri d'Agricultura, Pesca i Alimentació i la Comunitat Autònoma de València, pel qual es complementa el Conveni de Col·laboració subscrit per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals.
  
L'objecte d'aquest conveni és l'adopció de les mesures complementàries necessàries que garantisquen que, a la Comunitat Autònoma de València, es portaran a terme totes les actuacions previstes en l'Acord de Consell de Ministres, de 22 de juny de 2001, per a la prevenció i el control de les encefalopaties espongiformes transmissibles durant el segon semestre de 2001.
  
Segon
  
Que en la clàusula quarta del conveni esmentat es preveu la subscripció d'un protocol addicional per establir el sistema i mitjans de pagament a utilitzar per fer efectives les aportacions del Ministeri d'Agricultura, Pesca i Alimentació previstes en la clàusula segona.
  
Tercer
  
Que l'objectiu final que es persegueix és agilitzar els pagaments als beneficiaris de les dites actuacions, al mateix temps que prevenir possibles desviacions sobre les estimacions inicials.
  
Quart
  
Que, d'acord amb això, es fa necessari subscriure un protocol addicional al conveni esmentat a fi que el Ministeri d'Agricultura, Pesca i Alimentació complisca els compromisos de suport financer a les fàbriques de farina i a la retirada i eliminació d'animals morts en les explotacions ramaderes, durant el segon semestre de 2001.
  
Cinqué
  
Que, de conformitat amb allò que s'ha exposat, les parts subscriuen el present protocol addicional amb subjecció a les següents:
  
Clàusules
  
Primera. Objecte
  
L'objecte d'aquest protocol addicional és establir, d'acord amb els principis d'eficiència i de racionalitat de la despesa pública, el sistema i els mitjans de pagament a utilitzar per fer efectives les aportacions del Ministeri d'Agricultura, Pesca i Alimentació previstes en la clàusula segona del conveni subscrit entre les parts el 18 de setembre de 2001.
  
Segona. Liquidació de les ajudes del primer semestre
  
El Ministeri d'Agricultura, Pesca i Alimentació ha aportat a la Comunitat Autònoma de València 933.507.538 pessetes (2.088.096,35 euros) per al suport a les fàbriques de farines, i 77.452.634 pessetes (534.780,57 euros) per al suport a la retirada i eliminació d'animals morts a explotacions ramaderes en compliment de les mesures adoptades de lluita contra les encefalopaties espongiformes transmissibles, durant el primer semestre de 2001.
  
Tercera. Suport financer del Ministeri d'Agricultura, Pesca i Alimentació durant el segon semestre
  
a) Suport a les fàbriques de farina.
  
De conformitat amb allò que s'estableix en la clàusula segona 1.2, el Ministeri d'Agricultura, Pesca i Alimentació es compromet a aportar a la comunitat autònoma firmant la quantitat estimada de 971.703.755 pessetes (2.417.865,69 euros), per donar suport financer al 50% de les despeses derivades de l'adquisició, retirada i destrucció de les farines produïdes, com a conseqüència dels sacrificis que tinguen lloc en l'àmbit de la comunitat autònoma firmant durant el segon semestre de 2001.
  
Segons les dades facilitades per la Conselleria d'Agricultura, Pesca i Alimentació, la liquidació a realitzar pel Ministeri d'Agricultura, Pesca i Alimentació, una vegada regularitzada la quantitat estimada en el conveni subscrit el ... de 2001 amb les aportacions del primer semestre de 2001, puja a 137.851.396 pessetes (2.417.865,69 euros).
  
b) Retirada i eliminació d'animals morts.
  
De conformitat amb el que s'estableix en la clàusula segona 2.2, el Ministeri d'Agricultura, Pesca i Alimentació es compromet a aportar a la comunitat autònoma firmant la quantitat estimada de 29.022.805 pessetes (434.008,87 euros), per donar suport financer al 50% del cost de la retirada i eliminació d'animals morts a explotacions ramaderes durant el segon semestre de 2001.
  
Segons les dades facilitades per la Conselleria d'Agricultura, Pesca i Alimentació, la liquidació a realitzar pel Ministeri d'Agricultura, Pesca i Alimentació, una vegada regularitzada la quantitat estimada en el conveni subscrit el ... de 2001 amb les aportacions del primer semestre de 2001, és de 81.701.522 pessetes (291.623,09 euros).
  
Quarta. Liquidació i forma de pagament
  
El saldo total resultant, segons el que s'indica en la clàusula anterior, puja a 316.412.437 pessetes (2.709.488,78 euros), el pagament del qual es realitzarà de la manera següent:
  
- Un 66,6% del saldo total resultant, és a dir, 692.430.345 pessetes (1.804.519,53 euros), es transferirà amb caràcter immediat a la firma del present protocol.
  
- Durant el mes de gener de l'any 2002, per part de la comissió de seguiment prevista en el Conveni de 18 de setembre de 2001, es procedirà a la liquidació definitiva de les quantitats a aportar per l'administració general de l'estat, sobre la base de les dades relatives a les farines efectivament adquirides i destruïdes per la comunitat autònoma i els cadàvers d'animals realment retirats per aquesta durant el segon semestre de l'any 2001.
  
I com a prova de conformitat, així com de la deguda constància de tot allò que s'ha convingut, l'una i l'altra part firmen aquest conveni en triple exemplar al lloc i en la data indicats al començament.
  
El ministre d'Agricultura, Pesca i Alimentació,
  
Miguel Arias Cañete.
  
La consellera d'Agricultura, Pesca i Alimentació,